แฟนเป็นประจำเดือนวันที่ 25/12 แล้ววันที่ 29/12 มีอะไรกับเเฟน พอดีประจำเดือนหมดครับ เเล้วก็ถุงยางแตก น้ำอสุจิน่าจะเข้าไปหมด แฟนผมกินยาคุมแบบรายเดือน 21 เม็ดครับ กินมา 2-3เดือน ประจำเดือนมาตรงวันสมำ่เสมอปกติครับ โดยคืนก่อนวันที่ 28/12 แฟนผมได้กินยาคุมรายเดือนเม็ดแรกไปแล้วครับเเบบนี้มีโอกาสท้องไหมครับ แฟนผมไม่ได้กินคุมฉุกเฉินนะครับ
สวัสดีค่ะ การใช้ยาคุมแบบแผงรายเดือน 21 เม็ดนั้น ควรเริ่มใช้ภายใน 5 วันแรกของการมีประจำเดือน เพื่อให้ยาสามารถออกฤทธิ์ได้ทันทีตั้งแต่เม็ดแรก และให้กินติดต่อกันทุกวันจนยาหมดแผง คลาดเคลื่อนไม่เกิน 3 ชั่วโมง หากได้กินอย่างถูกต้องดังนี้ โอกาสที่จะตั้งครรภ์มีได้น้อยมาก ยามีประสิทธิภาพได้ 95-99%และในระหว่างที่กินยานั้น สามารถมีเพศสัมพันธ์แบบไม่ป้องกันได้ แต่ถ้าอยากเพิ่มประสิทธิภาพก็สามารถใช้ถุงยางร่วมไปได้ แต่หากถุงยางแตก ก็ไม่จำเป็นต้องกินยาคุมฉุกเฉินเข้าไปอีกแนะนำการสังเกตรอบเดือนในช่วงเว้นยา 7 วันอีกครั้ง ตอนนี้ให้กินยาคุมแบบแผงรายเดือนอย่างต่อเนื่องจนหมดแผง สังเกตรอบเดือนอีกครั้ง ถ้าไม่มา ควรจะตรวจการตั้งครรภ์ให้แน่ใจก่อนว่าไม่มี ก่อนจะเริ่มยาแผงต่อไป